
"Els avions s'apropen amb el seu ronc monòton. Les sirenes d'alarma sonen 
llargament. Les bateries antiaeries emplenen l'atmosfera de sorolls 
estridents que esquincen l'aire i escampen al lluny una vibració 
trontolladora. I, de sobte, es nota com si entorn de la ciutat es fes el buit i 
de seguida se sent el xiular i el brunzir de les bombes, que s'accelera i es fa 
més dens a cada segon que transcorre. Un terrabastall profund, perllongat, 
eixordador, com si un carro immens aboqués una càrrega de pedres, 
circumda el lloc on te trobes. La casa cruix i s'esclafa. Sents les esquerdes 
que s'obren, les pedres que salten, els objectes que són violentament 
llançats: i el dring dels vidres que s'esmicolen fa més agut aquell moment 
tràgic. L'edifici s'esfondra: unes forces poderoses t'han rebatut contra les 
parets i ara et veus arrossegat entre les ruines de la casa. Una fumarada 
fètida i negra et sotmet a les tenebres. Després, si has resistit la mort, 
quan els sentits et retornen, contemples al teu voltant cossos inermes i 
mutilats, nens desemparats, desolació dels qui han perdut el seus, potser 
l'ésser que més estimaves amb la vida segada. Han passat els bàrbarsi I 
aquella punyida al mig del cor t'esdevindrà inguarible..." 


JOSEP ROURE-TORRENT (1902-1955): 
“El record dels bombardeigs” (fragment). 
Article publicat el 26 de novembre de 1938 
en el setmanari Meridia, de Barcelona. 


sant Just Desvern, a les 
23 hores i 45 minuts del 
dia 3 d'octubre de 1958... 


Ja feia dos anys, dos mesos 1 vint dies que havia començat la guerra, 1 els ànims, en 
sectors cada cop més amplis de la població barcelonina, no eren aquells que els havien 
mogut durant els primers moments. Tot 1 que la intensitat dels bombardeigs sobre 
Barcelona ja no enregistrava les cotes que havia arribat a assolir durant el fatídic mes de 
març, no es pot dir que hagués disminuit ni de bon tros l'afany destructiu dels agressors 
italians que donaven suport al bàndol colpista, 1 que, des dels aeròdroms situats a l'illa 
de Mallorca, seguien aferrissant-se en l'atac continuat a les poblacions de la rereguarda 
republicana. 


Aquell dia ja s'havien 
realitzat diversos atacs, 
però — encara estava 
previst fer una incursió 
més, amb l'objectiu 
principal d'atacar les 
instal-lacions que la 
defensa republicana 
tenia a la muntanya de 
Sant Pere Màrtir. Pel 
que sembla, tant el punt 
d'observació que estava 
situat al cim com el 


projector que estava 
emplaçat al Turó havien Aeròdrom de Son Sant Joan, Mallorca. Bombarders italians S.81 de 
l'esquadreta 251 preparant-se per a efectuar una incursió. 


contribuit eficaçment a 
desbaratar algunes de 
les passades incursions de l'aviació feixista sobre Barcelona. 


L'atac d'aquella nit seguiria la ruta d'entrada pel Garraf 1 la vall del Llobregat. Es 
començaria amb el bombardeig de Sant Pere Màrtir, se sobrevolaria tot seguit la ciutat, 
bombardejant-la també 1, després d'haver passat pel damunt del port, on es deixarien 
caure els darrers projectils, es tornaria a Mallorca. 


Els avions que hi participarien serien els aparells SM.81 del XXV” Gruppo de 
Bombardamento Notturno “Pipistrelli delle Baleari”. 


Els 244 kilòmetres que separaven Mallorca de Barcelona suposaven menys d'una hora 
de vol als avions de l'època, per la qual cosa, el temps previst de durada d'aquesta 
operació, com en casos anteriors, seria de poc menys de dues hores. 


Aquella tarda, tot seguint les instruccions rebudes del general Adriano Monti, els caps 
d'esquadreta, capitans Aldo Quarantotti 1 Pietro Gioia, van encarregar una nova missió a 
les tripulacions d'quells aparells de les esquadretes 251 1 252 que encara no havien 
participat en aquell mateix dia en cap altra operació 


Els responsables de l'atac sobre Sant Just Desvern. D'esquerra a dreta: Adriano Monti, general de divisió 
aèria 1 cap, en aquell temps, de l'Aviazione Legionaria delle Baleari. Giovanni Buonamico, comandant del 
XXV Gruppo de Bombardamento Notturno Pipistrelli delle Baleari. Aldo Quarantotti, cap de la 252 
Squadriglia i Pietro Gioia, cap de la 257 Squadriglia. 


En el primer dels aparells de la 252a esquadreta, l'identificat amb el número “1 negre”, 
hi aniria el major Giovanni Buonamico, cap del 25” Gruppo di Bombardamento 
Pesante, juntament amb el capità Aldo Quarantotti, cap de l'esquadreta. Els restants 
aparells d'aquella unitat estarien pilotats pels oficials els noms de guerra dels quals eren 
“Capitano Carbitti”, “Tenente Trimboli", “Sottotenente Marta” 1 “Sottotenente 
Tronco”. 


El primer dels tres bombarders de la 251a, aniria pilotat pel seu comandant, el capità 
Pietro Gioia, 1 els altres dos pels oficials que responien als falsos noms de “Sottotenente 
Giambattista Sorione” 1 “Sottotenente Carlo Natale”. 


Els avions havien de sortir aquella mateixa nit, els de la 252a esquadreta a les 21:15 
hores, temps local, 1 els de la 252a ho farien deu minuts després, per anar a realitzar una 
operació de bombardeig sobre Barcelona, ciutat a la que arribarien prop d'una hora més 
tard, quan allà ja seria el punt de la mitja nit. 


Entrarien per la costa de Ponent, 1 de la mateixa manera que ho havien fet altres 
vegades, remuntarien el Llobregat i comencarien l'atac a Barcelona des de l'interior. El 
seu objectiu principal serien les instal-lacions de Sant Pere Màrtir, sobre les quals 
haurien de centrar el seu atac. De tornada, 1 després d'haver sobrevolat l'espai 
urbanísticament buit dels voltants de la prolongació de l'Avinguda Diagonal, en 
sobrevolar les barriades barcelonines de Les Corts, Sants 1 Hostafrancs, tindrien com a 
possibles objectius secundaris les fàbriques S. A. Industrias del Aluminio 1 La España 
Industrial, Sociedad Anónima Fabril y Mercantil, per acabar deixant anar els darrers 
projectils sobre el port, el seu constant objectiu. 


Cada un dels vuit aparells designats seria carregat aquest cop amb cinquanta-sis bombes 
més aviat petites, de les del tipus Mina de 15 quilograms. 


A Phora prevista, els avions es van enlairar del camp d'aviació de Son Sant Joan, 1 
després d'haver fet l'habitual marrada cap a l'est 1 després cap al nord que generalment 
caracteritzava l'inici dels seus vols en direcció a Catalunya, van abandonar l'illa tot 
sobrevolant la Serra de Tramuntana en el sector en que aquesta forma la península de 
Formentor, emprenent, des d'allí, el camí cap a la costa catalana. La màxima velocitat 
que assolien els S.81 era de 280 Rilòmetres/hora, essent de 240 la normal de creuer, amb 
la qual cosa, en poc menys d'una hora es podrien situar sobre l'objectiu 1 començar el 
bombardeig, tal com estava previst. 


Aquella nit, la lluna lluia esplèndidament, ja que tot just l'endemà havia de ser el 
pleniluni. No obstant això, en arribar a la costa peninsular, els aviadors italians van 
trobar que els seus 
objectius estaven 
pràcticament coberts 
per una formació de 
núvols situada a 
l'alçada d'uns 2.000 
metres, la qual cosa 
podria, de ben segur, 
influir decisivament 
en els resultats de la 
seva missió, restant 
eficàcia al seu atac. 


Finalitzada la travessia 
Formació de bombarders italians S.81 procedents de Son Sant Joan, en sobre el mar, els vuit 
direcció a la costa catalana, en el moment en que sobrevolen els cims dela avions van arribar a 


península de Formentor. l'alçada de la costa, 


assoliren el — curs 
inferior del Llobregat per remuntar-lo fins l'alçada de Molins de Rei, i des d'allà van 
anar a situar-se darrera de Sant Pere Màrtir, on començaria el bombardeig. 


Arribats sobre la vertical de les instal-lacions de Sant Pere Màrtir, el primer dels 
objectius que tenien marcats, els avions italians començaren a descarregar. 


Segons l'informe que l'endemà va signar el secretari tècnic de la Secció d'Informació 1 
Enllaços de la Junta de Defensa Passiva de Catalunya, en aquell sector van arribar a 
impactar fins a 10 projectils. 


Un d'aquells impactes hauria estat possiblement el causant del gran esvoranc que encara 
avui dia és clarament perceptible al Turó de la Torre, 1 que es correspon justament amb 
la vertical de la segona de les sales, actualment curulla d'enderrocs, del que havia estat 
el búnquer de servei del projector que operava en tal indret. 


Des que fou detectada la incursió dels avions enemics, la reacció de la DECA no es va 
fer esperar, 1 un intens foc de barrera es va dedicar a obstaculitzar la mortífera tasca dels 
agressors. 


Projector republicà que estava emplaçat al Turó de la Torre, estribació de la muntanya de Sant Pere 
Màrtir. Al fons es distingeix l'inconfusible silueta de la Penya del Moro. 


No tant sols des de terra es va plantar cara als bombarders. També des de l'aire, un 
valerós representant de l'esquadreta de caça nocturna els hi feia front. 


Fruit d'aquesta reacció de defensa per part dels antiaeris, un dels avions, l'aparell “7 
negre" de la 252a esquadreta, la tripulació del qual estava formada pels sotstinents 
“Tronco” i "Viottosi", el sergent major “Brunelleschi” 1 els aviadors “Zucca”, “Carfa” 1 
“Bono” (tots noms de guerra), va ser tocat 1 va rebre dos impactes. 


La importància dels danys que li van causar no hauria estat potser la suficient com per a 
haver-lo abatut, peró si que li va ocasionar problemes al motor que el van afectar prou 
com per a impossibilitar-lo per continuar duent a terme la seva destructiva missió al 
costat dels seus companys. 


A la vista de l'estat en que es trobava, aquell bombarder va abandonar la formació 1, tot 
perdent progressivament velocitat 1 alcada, emprengué el camí de tornada cap a 
Mallorca, anant a cercar el mateix punt per on poc abans havia arribat. 


Havent estat tocat en el moment en que les dues esquadretes havien sobrevolat Sant 
Pere Màrtir, bombardejant-lo, el camí de retorn d'aquell avió despenjat de la formació 
seguiria una ruta que en principi no estava prevista 1 que li suposaria haver de 
sobrevolar la localitat de Sant Just Desvern. 


Tot just iniciat el seu camí de retorn, la càrrega de bombes que encara duia li suposava a 
aquell avió un doble perill: d'una banda, el pes dels projectils era un llast innecessari, 
especialment ara que tenia problemes al motor. De l'altra, el fet d'haver d'aterrar avariat 
1 carregat d'explosius, hagués estat una operació extremadament arriscada. La millor 


solució consistia en desfer-se'n com abans millor d'aquells incòmodes projectils. 


I és així com va començar a 
deixar caure la seva destructiva 
càrrega, bombardejant un poble 
en el que no hi havia 
pràcticament res mereixedor de 
ser qualificat com a objectiu 
bel-lic. Els únics posibles 
objectius que Sant Just tenia en 
el sector bombardejat eren la 
benzinera de can Modolell i els 
garatges dels números 61 1 72 


AVIACION 
— Dia 9 

A tas 2743 horas de ayer, dos escuadrillas de | 
trimotores italianos bombardearon el casco UT- 
bano de Barcelona, arrojando un centenar de 
bombas que causeron grandes destrozos en vi- 
vendas y victimas en la población civál, Nues- 
tros antiaéreos alcanzaron a uno de los apard- 
dos de la segunda escuadrilla, que se separó de 
la formación y huyó, perdiendo visiblemente 
velocidad y altura, percibiéndose fallos en el 


de la carretera, també dels 
Modolell, incautats tots tres per 
l'Aviació Militar, els 


motor, ` 


transformadors elèctrics del Pies després, La Vanguardia publicava la notícia d'aquell atac, tot 


carrer de l'Electricitat, 1 la 
fabrica de ciment “Sanson”. 
Objectius, tots ells, que difícilment haguéssin justificat un atac, especialment aquesta 
darrera, de la qual es deia que hi havia interessos per part del bàndol enemic. 


el causant del bombardeig sobre Sant Just 


Diversos testimonis espluguins recullen el pas, aquella nit, d'un avió que sobrevolava 
els camps de la Mallola, on va deixar caure alguns projectils 1 es va allunyar en direcció 
a la fàbrica de "Les Banyeres", cap a Sant Just. 


La darrera de les bombes que van caure en terme d'Esplugues ho va fer a tocar de les 
instal: lacions del que havia estat la fàbrica de "Les Banyeres", també coneguda pel nom 
de “Can Sauret", llavors dipòsit d'intendència de l'Arma d'Aviació. El projectil va 
caure 1 explotà a les immediacions de la garita que hi havia a la porta d'entrada, a la 
cruilla dels carrers del Nord i de Magdalena Amigó. 


La següent bomba que va caure després de la de “les Banyeres" ja ho va fer sobre Sant 
Just Desvern. 


Bomba a Can Gaig 


La casa número 4 del carrer de Bonavista, que actualment ostenta el número 6 d'aquell 
mateix carrer, tot just fent cantonada amb el passatge Carbonell, era propietat de la 
família Gaig. 


L'atzar va voler que la bomba llançada per l'avió italià anés a parar justament a casa 
seva, fent-ho per sort en el pati, tot impactant contra un cobert amb gallines que hi 
tenien. 


fent esment de l'aparell que havia estat tocat, 1 que, en fugir, va ser 


L'explosió va fer mal, però altra cosa molt més greu hauria estat si el projectil hagués 
caigut damunt l'edifici, en comptes de fer-ho al pati. 


Tal és el plantejament que es fa Jaume Gaig Llavayol, que ho va viure quan tenia Sis 
anys. 


Ell mateix ens ho 
explicava així: 


“Partint de les 
Banyeres van caure 
unes quantes 
bombes, entre les 
quals hi havia una 
de casa nostra. 

El que passa és que 
no va caure a la 
casa: va caure al 
pati. I hi teníem un 
galliner allà. Pues 
va derrumbar el 


La casa de la família Gaig, situada al carrer de Bonavista, cantonada amb gall ció = I les 
el passatge Carbonell. gallines... l va 
trencar tots els 


vidres de la casa, no en va quedar ni un de sencer. Va esquerdar una punta de casa, 
que encara hi ha... Bueno, s'ha reparat, però encara es veu. 

I aleshores, aquesta bomba, vam tenir la sort que per cinc o sis metres... va caure com 
d'aquí a la paret, allà al pati. De totes maneres va fer un impacte i va fer molt estropici, 
perquè, dic, no en va quedar ni un sol vidre: la claraboia de l'escala i tots els vidres de 
la casa van quedar tots, tots trencats. A part dels desperfectes a la punta de la casa on 
va caure més a la vora, tot d'esquerdes i coses que es van reparar”. 


Bomba a Can Masclans 


Al número 24 de la carretera, fent cantonada amb el carrer de Bonavista, es trobava el 
forn de pa regentat per la família Masclans, que constava de forn, obrador, botiga 1 
vivenda. 


La bomba va caure al bell 
mig de la casa, destruint-ho 
pràcticament tot: la botiga, 
el menjador, la major part 
dels dormitoris i gairebé tot 
l'obrador. Només es va 
salvar el forn i una petita 
part de la casa situada al 
cantó oposat al carrer de 
Bonavista, la que estava a 
tocar de lantic hostal de 


8 La família Masclans davant del forn 1 alhora casa seva, situat entre 
Pantic hostal de Cal Pesqueres 1 el carrer de Bonavista. 


Cal Pesqueres, llavors caves Busqué, 1 que comprenia la cuina, el sot de l'escala 1 un 
dels dormitoris que donaven a la carretera. 


Tot just en el balcó d'aquest dormitori que es va salvar, es trobaven les germanes Trini 1 


Paquita Masclans, en el moment en que va esclatar la bomba. En sentir l'estrèpit del 
bombardeig, havien sortit a veure el què passava... I això les va salvar. La casa es va 


enfonsar darrera seu 1 elles es van quedar, miraculosament, penjades al balcó, en una 
part de la façana que va resistir l'esclat de la bomba. 

Detall del projecte de reconstrucció del forn Masclans. Les parets marcades en negre corresponen a 
les parts que van ser destruides 1 que calgué fer de nou. Les que apareixen rallades corresponen als 
elements que van resistir el bombardeig. 


Bartomeu Fontanals, llavors aprenent de forner que per haver marxat poc abans es va 
lliurar per ben poc d'aquell bombardeig, ens ho recordava així: 


“... i les dues filles, que es deien la Trini i l'altra la Paquita, i resulta que bombardegen 
i surten als balcons de dalt, de la carretera, i mentre van sortir al balcó a veure què 
passava, van caure les bombes a ca seva, però van caure totes al cantó de darrera, tot 
el cantó que jo estava, i mitja casa d'ells, i elles van quedar agafades al balcó, i es va 
ensorrar tot. I per això, al ser dintre del balcó, i no va caure la "fatxada" de la 
carretera, la "fatxada" no va caure, van quedar allà dretes, i el seu pare el va llançar 
el buf allà dintre, que el van trobar” . 


L'explosió d'aquella bomba va generar una onada expansiva que arrossegà en Jaume 


Masclans, produint-li lesions d'una certa consideració que no van poder ser ateses pels 
membres de la Creu Roja local, per la qual cosa fou dut a l'hospital clínic. 


Dues bombes que no van esclatar 


Un parell de portes més amunt de Cal Pesqueres, a l'altra banda de la casa del drapaire 
Antoni Pujol, hi havia una senzilla caseta de cos que constava de planta 1 pis. Duia el 
número 30 de la carretera, 1 en ella hi vivien en aquells moments dues dones soles, 
Maria Bosch Daga 1 la seva mare, Caterina Daga Font. Originaria de Molins de Rei, 
aquella família havia vingut a viure a Sant Just al poc d'haver nascut la Maria, 1 duien, 
per tant, 41 anys residint en aquest poble. 


Per sort per aquella gent, 
Pespoleta del projectil que 
va caure a casa seva seria 
defectuosa, circumstància 
que s'acostumava a produir 
amb una certa freqüència. 
El cas és que la bomba no 
va arribar a esclatar, 
salvant-se d'una destrucció 
segura tant aquella casa 
com possiblement també 
les seves veines. 


A Valtre cantó de la 
carretera, en el número 39, 
hi havia la casa pairal de la 
família Petit, coneguda com 


a Can Canals, en la que hi A l'esquerra, la casa on vivien Maria Bosch i la seva mare Caterina 
vivia la propietària, Consol Daga, en la que va caure una de les bombes que no van arribar a 


Canals Carbonell, àvia de — esclatar. 

Mercè Petit Petit, de vuit o 

nou anys, 1 que amb motiu dels primers bombardeigs sobre Barcelona, els seus pares 
l'havien enviat juntament amb la seva germana a Sant Just, a viure a can Canals amb 
els avis. 


Com en el cas anterior, aquesta bomba tampoc va arribar a esclatar, 1 es va limitar a 
ocasionar alguns desperfectes a l'edifici, els quals foren reparats un cop acabada la 
contesa. 


La bomba de Cal Manco i Cal Guixonis 


Unes portes més amunt de Can Canals hi havia diverses petites cases de cos que 
arribaven fins on estava la fàbrica de pastes alimentoses Gaig, algunes de les quals eren 
també propietat seva. En una d'elles vivia Vicenç Martínez Company amb la seva 
esposa Pilar Lizaga Lahuerta 1 els seus fills Pilar, de 13 anys, 1 Vicenç, de 7. Vicenç, 
treballador de la fàbrica de Ciment, havia patit temps abans un greu accident laboral que 
li havia suposat la pèrdua del braç dret. Després d'aquest accident, l'empresa el va 
continuar mantenint en plantilla, donant-li el càrrec de porter de la fàbrica. 


10 


A la casa del costat, que també era propietat de Can Canals, vivia Marià Guixonis 
Borrunche, company de feina seu a la “Sanson”, casat amb Rogelia Viñas Gonzalvez, 1 
tenien cinc fills: Maria, de 17 anys, Carme, de 15, Nuri, de 13, Jordi, de 9 1 Pilar, de 3. 


eq, ~ 


Detall (molt ampliat) d'una fotografia aèria presa l'any 1947, en la que encara es poden veure les cases de 
les famílies Martínez 1 Guixonis totalment derruides per la bomba. 


La bomba va caure damunt d'aquelles dues petites edificacions, destruint-les 
completament i causant ferides de diversa consideració als seus estadants. És aquesta, 
potser, la bomba que va causar major impressió entre els santjustencs, 1 la que és més 
frequentment recordada per molts dels nostres conveins, que indefectiblement 
l'esmenten en referir-se a aquell bombardeig. La bomba de cal Manco ha esdevingut, 
per tant, tot un referent a l'hora de parlar d'aquest bombardeig. 


La darrera bomba 


La darrera de les bombes que l'avió italià va deixar caure aquella nit sobre Sant Just va 
anar a parar molt a prop de l'anterior, a tocar d'uns vivers de xiprers que hi havia en 
terres de Can Modolell, a la part posterior de les cases de la carretera, 1 a l'alçada de la 
casa número 51, coneguda pel nom de «Cal Monjos des que, bastants anys abans, 
s'havien cuidat del manteniment de la roba del convent de monges que hi havia hagut al 
davant seu, a l'altre cantó de la carretera. 

En aquells moments, a Cal Monjo hi vivia el mestre d'obres Jaume Pi Rius, de 47 anys, 
amb la seva muller Dolors Oliveras Navinés, de 46, les seves dues filles, Maria, de 18 
anys, 1 Teresa, que el proper 9 de desembre compliria els 16, 1 l'àvia, Teresa Rius Rius, 
de 77 anys. 


L'explosió d'aquella bomba, que va deixar sobre el terreny un cràter que encara era 
prou visible uns quants anys després, va aixecar un munt de terra 1 pedres, algunes de 
les quals, en sortir projectades, van arribar a colpejar els vidres de les finestres de la 
casa. 


Després d'haver 
deixat caure aquesta 
última bomba sobre 
Sant Just, l'avió italià, 
avariat pels impactes 
rebuts, va continuar el 
seu camí cap a 
Cornella 1 el Prat, tot 
anant a cercar el punt 
per on no gaire estona 
abans havia arribat, 1 
des d'alla, va 
emprendre el camí de 
tornada cap a la base 
de Son Sant Joan, on 
ja es retrobaria amb 
els altres set 


Cal Monjo, la casa on les germanes Maria i Teresa Pi Oliveras van ser 


testimonis d'excepció de l'explosió de la darrera de les bombes que aquella 
companys seus que — nit van caure sobre Sant Just. 
havien aconseguit dur 


a terme la resta de la missió de bombardeig sobre Barcelona que els havia estat 
encomanada. 


Hi ha constància de que aquest projectil caigut darrera de cal Monjo no va ser l'últim 
que aquell avió va llançar, i que al seu pas per Cornellà també en va deixar caure uns 
quants més, alguns dels quals no van arribar a explotar. 


A les 00:52 van sonar finalment les sirenes de Barcelona 1 Sant Feliu que anunciaven el 
final de l'alarma, 1 va augmentar el nombre de veins que, havent sortit de casa, anaven a 
veure el que havia passat a la carretera. 


L'actuació de lalcalde Arís 
A la casa número 35 de la carretera, tot just tres portes més avall de les que fins llavors 
havien estat les cases de les famílies Guixonis 1 Martínez, al costat de can Canals 1 


gairebé davant per davant de la casa de la Maria Bosch, vivia l'alcalde de Sant Just, 
Alfred Arís 1 Reinals, originari de l'Hospitalet, de 40 anys, amb la seva família. 

Aquella nit, 1'Alfred Arís va haver de treballar de valent en la seva doble qualitat 
d'alcalde del poble 1 president estatutari de la Junta Local de Defensa Passiva de Sant 
Just Desvern, organisme que havia estat constituit oficialment el desembre de 1937. 


De primer, 1 després d'haver-se assegurat de que a casa 
seva ningú havia estat afectat per l'inesperat atac que 
acabaven de patir, va sortir immediatament al carrer per 
tal de poder avaluar la situació, prendre aquelles 
mesures que estiguessin al seu abast, 1 informar 
adequadament la Junta de Defensa Passiva de 
Catalunya. 


A les 00:39, quan encara estava vigent l'estat d'alarma, 
va fer un primer truc al telèfon 80101 que li havia estat 
indicat, comunicant que en el bombardeig que 
s'acabava de produir a Sant Just havien estat destruides 
tres cases, totes a la carretera de Pi i Margall, i que hi 
havia tres ferits greus. 


Arís va constatar que sobre Sant Just havien caigut cinc Alfred Arís, alcalde de Sant Just en 
bombes, de les quals només en van esclatar tres (les que  *quells difícils moments. 

van caure a les cases Gaig, Masclans 1 Martínez/Guixonis) mentre que les altres dues 
bombes que havien caigut (las de les cases Bosch 1 Canals) no van arribar a esclatar. En 
conjunt, el bombardeig havia esfondrat les cases Masclans, Guixonis 1 Martínez, 1 
causat danys de major o menor consideració a les cases Gaig, Pesqueres, Bosch 1 
Canals, entre d'altres. 


El corrent elèctric, que normalment patia nombrosos talls, havia estat expressament 
interromput amb motiu de l'alarma, 1 en aquells moments, mentre no es donés el final 
de l'alarma, tot era foscor. L'Alfred va poder veure que les explosions havien destruit 
algunes línies elèctriques, els fils de les quals havien quedat pel terra, 1 que això podia 
ser molt perillós en cas de restablir-se el subministrament elèctric. 

Immediatament l'Alfred Arís va fer un segon truc a l'oficina tècnica d'informació 1 
enllaços de la Junta de Defensa Passiva que dirigia en Florenci Tor per tal d'ampliar les 
dades que els havia transmès anteriorment. Aquest és el text del telefonema, tal com 
apareix a l'informe que es va emetre l'endemà: 


“1,01.- L'Alcalde de S. Just ens comunica que han caigut unes cinc bombes dues d'elles 
sense explotar. Hi han de cinc a sis ferits, un d'ells, greu.- Tres cases totalment 
destruides i dues parcialment. També ens diu que a conseqiiencia del bombardeig hi 
han algunes línies elèctriques destruides i ens diu al mateix temps que comuniquem a la 
fàbrica d'Electricitat que aquesta nit no donin el fluid electric”. 


Calia retirar tots els enderrocs de l'escenari del bombardeig. Encara hi havia el 
problema dels cables elèctrics caiguts al carrer. Calia, també, organitzar algun tipus 
d'acolliment per aquells veins que havien quedat sense casa. Encara hi havia un parell 
de bombes sense esclatar que dificultaven els treballs conduents a la normalització 
d'aquella situació... 

Pel que fa al darrer d'aquests punts, es va insistir a la Junta de Defensa Passiva de 
Catalunya, però davant la incompareixença dels especialistes que s'havien de fer càrrec 
de la desactivació i retirada d'aquelles bombes, el propi alcalde Alfred Arís es va haver 
d'encarregar de desactivar, almenys, una d'elles, 1 la seva recompensa per aquesta 
arriscada empresa va consistir en els pocs diners que per aquell ferro vell li va acabar 
donant el drapaire. 


L'atestat de la Creu Roja 


Afortunadament, aquell bombardeig no va causar víctimes de consideració. 


En l'informe que posteriorment es va confeccionar, el tinent practicant Joan Santamaria 
Coderch reflectia els principals trets de la seva actuació de la següent manera: 


“OCTUBRE 6. El Teniente Practicante 
D. Juan Santamaria da parte de los 
servicios prestados durante y a causa del 
bombardeo de este pueblo en el dia de 
hoy a las 23'45 horas: 
Después de los trabajos de salvamento 
efectuados por el personal de la 
Ambulancia al mando del Capitán Jefe 
D. Fernando Camprubí, se han realizado 
los siguientes servicios facultativos por 
los Tenientes Médicos D. Antonio 
Ribalta, D. Luís Riera Gallo y por el 
Teniente Practicante que suscribe 
ayudado por las enfermeras Stas. 
Carmen Griñen, Maria Catala, Conchita 
Algué y Montserrat Albertí. 
Fueron asistidos: Francisca Masclans 
Segura, de  magullamiento general, 
heridas superficiales en la cara, una 
herida profunda de 7 cm. de longitud por 
3 de profundidad en la parte posterior 
tercio medio muslo derecho. Pronóstico 
Infermeres i camillers que llavors integraven la Reservado. Edad 30 años. 
Creu Roja santjustenca, segons sengles fotografies Trinidad Masclans Segura, varias 
fetes pel seu capità Ferran Camprubí. N . 

heridas contusas, pequeñas lesiones en 
la cabeza y gran transtorno nervioso por el que se aplicaron dosis de estupefacientes. 
Edad 35 años. Pronóstico leve. 
D. Mariano Guisoni Borrachu [sic] de 36 años de edad, magullamiento general, varias 
contusiones y erosiones en la cara y trastorno nervioso acentuado. Pronóstico 
Reservado. 
Vicente Martínez Company de 37 años, herida cortante en la región frontal de 6 cms. 
de longitud. Pronóstico leve. 
Juanita Jorba de 8 años. Herida cortante en el muslo tercio inferior de la pierna 
izquierda. Pronóstico leve. 

Durante los trabajos de salvamento, el cabo de esta Ambulacia Sanitaria Juan Muns 
Cortés se hirió de consideración en las piernas con unos cristales al socorrer una 
víctima, fué trasladado al Hospital Clínico. 

También el cabo Raimundo Corrales Rovira se accidentó al cumplir con su deber. Fué 
asistido de un corte profundo en el dedo pulgar de la mano derecha”. 


La solidaritat dels santjustencs 


L'acció de l'Ajuntament va estar a l'alçada de les circumstàncies, 1 prova d'això és que 
el mateix dia, tot 1 no haver-se pogut reunir, els seus components van acordar iniciar una 
subscripció pública per tal de recaptar fons per socórrer aquells veins que havien perdut 
les seves cases per causa del bombardeig. 


Aquesta iniciativa es va confirmar formalment quan 
el consistori santjustenc es va poder reunir finalment 
un parell de setmanes després d'aquells fets 1 va 
prendre el següent acord: 


"S'acorda ratificar l'acord pres en principi el dia 8 
del corrent en motiu del bombardeig d'encapçalar 
la subscripció pública amb cinc centes pessetes en 
càrrec a la Caixa especial de la Comissió 
d'Assistència Social, destinades a socorre a les 
víctimes de dit bombardeig”. 


La resposta solidària a aquesta crida va ser unànime, 
1 els santjustencs, tant a nivell corporatiu com 
Segell del destacament dels Mossos personal, van respondre com era d'esperar, i i encara 


ens de Sant Just di de una es conserven diversos testimonis documentals 
nti n ntribuir en 1 
e les entitats que van contribuir en la d'aquella generositat. 


col-lecta que es va fer en favor dels 
damnificats pel bombardeig. 


La vida segueix 


De resultes del bombardeig, els habitatges de les famílies Masclans, Martínez 1 
Guixonis havien quedat totalment destruits. 


Les famílies Martinez-Lizaga 1 Guixonis-Vifias eren llogaters de les vivendes que 
havien estat bombardejades, 1 per tant, van ser els propietaris, la família Petit-Canals, els 
que van resultar més perjudicats per aquella destrucció. Els inquilins, que s'havien 
quedat sense casa, van recollir totes aquelles pertinences que pogueren salvar, 1 van 
començar a buscar-se uns nous assentaments. 


Els Martínez es van instal-lar, de primer, a la casa número 27 de la carretera, en la que 
s'hi van estar fins a cosa d'un parell d'anys després d'haver acabat la guerra. L'any 
1940 encara hi residien, però poc després, en desocupar-se una altra casa situada al 
número 27 del carrer del Marquès de Monistrol, s'hi van traslladar. Molts santjustencs 
encara recordarem la petita botiga de queviures que havia estat Cal Manco, amb aquella 
andròmina per tallar el gel plantada al mig del carrer 1 les petites Joguines de fireta que 
venia 1 que causaven sensació entre els escolars d'ara fa una cinquantena d'anys. 

Els Guixonis també es van traslladar a una altra vivenda de la carretera, 1 es van 
instal-lar al primer pis de la casa número 50, als baixos de la qual hi havia una botiga 
regentada per la família Pérez-Ferrer. A l'igual que els anteriors, tampoc s'hi van estar 
gaire temps en aquesta nova adreça, 1 poc després marxaven a viure a una caseta situada 
al número 6 del carrer Major de Sant Joan Despí, localitat on encara hi viuen alguns 
dels seus descendents. 


Els Masclans, en la seva qualitat de propietaris de l'edifici on havien tingut la vivenda 1 
el negoci, van haver d'assumir la seva reconstrucció. 


En un primer moment es van 
poder acomodar a casa de la 
família de Joan Santamaria 
Altadill, el marit de Paquita, la 
seva filla gran, una acomodada 
família d'industrials 
d'Esplugues que els va acollir 
durant els mesos que van 
transcorrer fins al final de la 
contesa. Tot just tres mesos 
després d'acabat el conflicte, el 
29 de quliol de 1939, ja 
sol: licitaven un permís d'obres 
per tal de poder edificar, en el 
mateix lloc on eren les ruïnes El nou forn de la família Masclans, edificat damunt de les restes 
del que havia estat casa seva, qUe Van quedar de l'antic, destruit pel bombardeig. 

una nova edificació que els 

permetés viure-hi. Es tractava tan sols de construir en un primer moment el mínim 
necessari, una casa de planta baixa formada per menjador, cuina, serveis, pas 1 dos 
dormitoris. Aquesta sol: licitud fou aprovada per l'arquitecte municipal Josep Alemany 
el 4 d'agost, una setmana després d'haver estat presentada. 


Ja instal-lats altre cop a Sant Just, el 4 de febrer de 1940 demanaven un nou permís 
d'obres per tal de reconstruir-ho tot. 


Un cop finalitzades les obres, el 4 de setembre de 1940, en Jaume Masclans tenia la 
satisfacció de poder anotar en el mateix dietari on dos anys abans havia apuntat el 
bombardeig que, en el seu forn ja es tornava a treballar amb normalitat. 


El forn de Can Masclans va seguir funcionant en el mateix lloc. Actualment, formant 
part d'una nova edificació, continua dedicat al despatx de pa, ara ja en mans d'una altra 
família que fa uns quants anys es va fer càrrec d'aquell negoci. 


L'origen del carrer de DEstalvi 


Hem vist com les casetes contigiles on vivien les famílies Guixonis 1 Martínez van 
resultar destruides pels efectes d'una mateixa bomba, 1 com els seus inquilins havien 
hagut de cercar nous habitatges on instal: lar-se. 

Aquelles dues cases pertanyien a la família Petit, propietaria també de la veina casa de 
can Canals. 


La primera d'aquelles casetes, la més propera a can Canals, en la que els llogaters eren 
els Guixonis, era propietat de la família des de molt temps abans, 1 el titular, ja des 
d'abans de la guerra, era Joaquim Petit Canals, marit de Consol Canals Carbonell. 


L'altra casa, en la que vivien els Martínez, situada al costat de l'anterior en direcció a 
Sant Feliu, era també propietat de Joaquim Petit per haver-la adquirit a Concepció 
Romanich Miquel, la seva propietaria original. 


D”aquesta manera el 
matrimoni Canals 
havia passat a 


posseir aquelles 
dues casetes 
contigúes, amb la 
intenció d'haver 


deixat a la seva filla 
Assumpció la seva 
propietat 1 la rendeta 
que pels seus 
lloguers se'n treia. 


La bomba que 
aquella nit van 


Antiga ubicació de les vivendes de les famílies Guixonis 1 Martínez, damunt al I GE des de 
de les quals es va obrir el carrer de l'Estalvi i s'hi va bastir una oficina l'avió italià vingué a 


bancaria, que posteriorment esdevingué seu de la Creu Roja, com ens mostra esguerrar aquells 
la imatge. plans, i de resultes 


de la seva força 
destructiva, Assumpció Petit Canals es va trobar que havia passat a ser la titular de 
sengles solars plens de runes. 


Aquesta situació es va mantenir durant els deu anys següents, amb la única novetat de 
que per causa de reestructuracions que durant aquell temps s'havien dut a terme a la 
carretera, els números d'ordre d'aquelles cases havien canviat i ja no eren els 43 1 45, 
sinó que havien passat a ser els 41 1 43. Pel que fa a resta, les coses van seguir igual. 


Cap a finals de 1949 la Caja de Ahorros Provincial de la Diputación de Barcelona es 
va plantejar establir una sucursal a Sant Just, 1 es van fixar en aquells terrenys. Ben poc 
després, 1 amb tal finalitat, davant el notari de Barcelona César Coll Bruck, la 
propietària Assumpció Petit venia les dues finques a l'industrial Isidre Mirambell 
Escofet, que actuava d'acord amb els interessos d'aquella entitat d'estalvi. 


Aprofitant l'esmentada iniciativa, també s'hi va afegir l'Ajuntament, que pretenia 


remodelar l'urbanisme d'aquell sector 1 ja havia començat a instal-lar fanals al llarg de 
la carretera. 

És així com en el lloc que ocupaven les ruines de la que havia estat la casa de Vicenç 
Martínez, 1 d'una part de la que havia estat la de Maria Guixonis, es va construir la 
primera sucursal bancària que hi va haver al poble, mentre que sobre la resta del que 
havia estat la casa d'en Guixonis, l'Ajuntament obria un carreró que des de llavors 
rebria el nom de carrer de l'Estalvi. 


Efectes col-laterals. 


Tot el que acabem de veure sobre l'agressió aèria que va patir Sant Just Desvern la nit 
del 8 d'octubre de 1938 ens porta fàcilment a la conclusió de que aquell atac no va ser 
en absolut premeditat. 


En aquest poble no hi havia cap 
element estratègic que el justifiqués. 
Les bombes caigudes aquella nit van 
obeir tant sols a l'afany dels aviadors 
italians que tripulaven l'avió avariat 
per lliurar-se de la seva perillosa 
càrrega, 1 van procedir a deslliurar-se 
d'ella de la manera més expeditiva 
possible, sense parar-se a pensar, ni 
tant sols un moment, en les possibles 
conseqüències que aquesta acció 
podia comportar a la població 
cil ls innocent d'aquella localitat que en 
aquell moment sobrevolaven. 


ELS HEROICS PROCEDIMENTS FEIXISTES 


l 


— Quin objectiu ataques? 
— No ho sé, Ja ho llegirem demà als diaris. 


És el que en totes les modernes 
confrontacions bèl-liques ha estat 


L'escriptor Pere Calders, en aquesta vinyeta publicada a : ¿i 5 
p q p denominat “efectes col- laterals”. 


l'Esquella de la Torratxa, va retratar a la perfecció 
l'actuació d'aquella nit per part dels aviadors feixistes. 


El refugi antiaeri va fer servei 


La principal realització de la Junta Local de Defensa 
Passiva de Sant Just Desvern va ser, sense cap dubte, la 
construcció del refugi antiaeri de l'Ateneu, els treballs 
de construcció del qual van començar pràcticament 
després dels terribles bombardeigs sobre Barcelona que 
hi va haver el març de 1938. 


De l'execució d'aquests treballs s'encarregaria la la 
Col:lectivitat del Ram de l'Edificació. Paletes i 
Manobres, entitat que agrupava totes les empreses de 
construcció existents fins llavors al poble, la qual va 
presentar diversos pressupostos de realització a mesura 
que anaven progressant els treballs de construcció del 
refugi. El darrer d'aquests pressupostos, que ascendia a 


Segell de la Junta Local de Defensa 
Passiva, que presidia l'alcalde 
Alfred Arís. 

29.911,90 pessetes 1 recollia els darrers treballs que encara calia fer per a deixar-lo 
acabat, portava la data del 29 de juliol de 1938. 

Aquest refugi tenia una de les seves dues boques d'accés al carrer de l'Ateneu (llavors 
carrer del 19 de juliol) 1 l'altra al pati de les escoles municipals. Presentava un 
recorregut d'uns 160 metres 1 la seva secció mitja era de 1,25 a 1,35 metres d'amplada 
per 2 metres d'alçada. 


Molt s'ha parlat sobre el tema de que si el refugi antiaeri que es va construir a Sant Just 
havia arribat o no a fer-se servir durant algun bombardeig 1 si havia prestat per tant el 
servei de protecció per al qual havia estat construit. 


Hi ha constància documental de que els cànons que la Junta Local de Defensa Passiva 
havia estat rebent per tal de sufragar les despeses de construcció del refugi ja s'havien 
deixat de percebre el mes d'octubre de 1938, senyal inequívoca de que els treballs ja 
havien finalitzat abans de tal data. 


Queda prou clar, doncs, que aquell mateix estiu el refugi de l'ateneu ja estava en 
disposició de poder ser normalment utilitzat. A més, el testimoni dels diversos veins que 
llavors el van utilitzar contribueix a confirmar-ho. 


Aspecte actual de l'interior del refugi antiaeri de l'Ateneu. 


Sant Just Desvern, Octubre de 2013 
Juli Ochoa Gonzàlez 

BOMBES CAIGUDES SOBRE SANT JUST DESVERN 
DURANT L'ATAC AERI DEL 8 D'OCTUBRE DE 1938 


ME BRE” 
EA 


Localització dels impactes de les bombes que van caure sobre Sant Just Desvern la nit del 8 d'octubre 


de 1938. 


Bombes que van explotar 
Bombes caigudes sense esclatar 
Bomba de can Gaig 

Bomba de can Masclans 
Bomba de can Bosch-Dagà 
Bomba de can Canals 


Bomba de cal Manco i cal Guixonis 


0000 O OF 


Bomba de cal Monjo 


Font: Elaboració pròpia a partir d'un mapa de l'any 
1996 de l'Àrea Metropolitana de Barcelona, modificat i 
complementat amb les aportacions dels testimonis 
consultats. 


El present fulletó ha estat confeccionat a partir de les dades contingudes en 
un altre treball més ampli sobre aquest tema, també del mateix autor, que es 


va publicar a la Miscel:-lània d'estudis Santjustencs número XVIII, editada 
Pany 2013 pel Centre d'Estudis Santjustencs. 


